laion/Wikipedia-Exotic huggingface dataset:
קרן טרנר אייל

קרן טרנר אייל (נולדה ב-3 במאי 1979) היא מנהלת ישראלית אשר כיהנה כמנכ"לית משרד האוצר ומשרד התחבורה והבטיחות בדרכים. טרנר אייל היא בעלת תואר ראשון בכלכלה ומנהל עסקים בהצטיינות יתרה ותואר שני במנהל עסקים, שניהם מהאוניברסיטה העברית בירושלים. בשנת 2004 החלה לעבוד באגף התקציבים במשרד האוצר, בו שימשה רכזת צוות התחבורה ורכזת בכירה של צוות פנים ועובדים זרים. במסגרת זו הייתה דירקטורית בחברת דואר ישראל וברכבת ישראל. בנובמבר 2011 עברה למשרד התחבורה וכיהנה כסמנכ"לית תשתיות ותיאום תחבורתי. בהמשך מונתה למשנה למנכ"ל המשרד. ביולי 2016 מונתה למנכ"לית משרד התחבורה, תחת שר התחבורה ישראל כ"ץ, עד חודש יוני 2020, האישה הראשונה שכיהנה בתפקיד. היא זכתה לשבחים על תפקודה משרי התחבורה ישראל כ"ץ ובצלאל סמוטריץ'. עם השבעת ממשלת ישראל ה-35. שר האוצר הנכנס, ישראל כ"ץ, מינה אותה למנכ"לית משרד האוצר, במקומו של המנכ"ל הפורש שי באב"ד. היא החלה את תפקידה כמנכ"לית בחודש יוני 2020 ולאחר שלושה חודשים הודיעה על פרישתה מהתפקיד. בספטמבר 2021 מונתה לדירקטורית בחברת הנדל"ן המניב "אמות השקעות". באוקטובר 2021 הצטרפה כשותפה לקרן הון סיכון וינטג'. טרנר אייל הייתה נשואה ליוני אייל ואם לשלושה. הזוג התגרש בשנת 2021. היא מתגוררת במושב הדר עם בעמק חפר בו גדלה. היא אחייניתו של ראש עיריית באר שבע ומפכ"ל המשטרה לשעבר, יעקב טרנר. קרן טרנר אייל, ברשת החברתית פייסבוק קרן טרנר אייל, ברשת החברתית אקס (טוויטר) קרן טרנר באתר Gov.il ניר גונטז', בניגוד לעמדת המדינה כפי שהובאה בפני בג"ץ, מנכ"לית משרד התחבורה מתכוונת להמשיך לקבל הוראות מלשכת ראש הממשלה, באתר הארץ, 6 בספטמבר 2016 חן ארצי־סרור, עובד יקר, נא להוציא את הילד מהגן, באתר "ידיעות אחרונות", 9 באפריל 2017 רועי רובינשטיין, מנכ"לית משרד התחבורה נסעה באוטובוסים: "יש בעיות, נשפר", באתר ynet, 18 בפברואר 2019 חן ארצי-סרור, קרן המטבע, באתר "ידיעות אחרונות", 4 ביוני 2020 אסף זגריזק, טבילת האש למנכ"לית הראשונה של משרד התחבורה, באתר ynet, 4 בספטמבר 2016 גולן חזני, הג'וב החדש של קרן טרנר: דירקטורית בלתי תלויה באמות, באתר כלכליסט, 5 בספטמבר 2021 מירב מורן, ‏קרן טרנר | סמנכ"לית משרד התחבורה, באתר גלובס, 4 בדצמבר 2014 אלי ציפורי, ‏מנכ"לית משרד התחבורה: "עלינו לשנות את תרבות העבודה", באתר גלובס, 9 במרץ 2017 בצלאל סמוטריץ' הודה לקרן טרנר אייל: "מנכ"לית משובחת, זכיתי לעבוד לצידה", באתר ערוץ 7, ‏14 במאי 2020 לקראת השבעתה של ממשלת ישראל ה-35, הודיעה לה שרת התחבורה המיועדת, מירי רגב, שבכוונתה למנות מנכ"ל משלה, ולכן הודיעה טרנר על פרישתה מהתפקידאסף זגריזק, מיד אחרי מינויה: רגב פיטרה את המנכ"לית שבחופשת לידה, באתר ynet, 14 במאי 2020 עמרי מילמן, המנכ"לית החדשה של האוצר: קרן טרנר-אייל, באתר ynet, 20 במאי 2020 דנה ירקצי, ברק רביד‏, אחרי כחצי שנה בלבד: מנכ"לית משרד האוצר הודיעה על התפטרותה, באתר וואלה, 11 באוקטובר 2020 מאיר אורבך, ג'וב חדש לקרן טרנר: מצטרפת לקרן וינטג' של אלן פלד, באתר כלכליסט, 14 באוקטובר 2021 אבשלום קור מתייצב על מדרגות הרבנות | TMI, באתר מעריב אונליין, 14 במאי 2021
טרי דוברו

טרי דוברו (נולד ב-14 בספטמבר 1958) הוא מנתח פלסטי יהודי בארצות הברית המככב במספר תוכניות טלוויזיה העוסקות בניתוחים פלסטיים, לרוב במסגרת ערוץ E!. לעיתים הוא מופיע לצד המנתח האמריקאי ממוצא לבנוני פול נאסיף, כאשר דוברו מתמחה בניתוחי חזה ואילו נאסיף מתמחה בניתוחי אף. השניים הופיעו בשתי סדרות 'אסונות מפלסטיק' בהם סייעו לאנשים שעברו ניתוח פלסטי כושל, ו'אסונות טבע' בהם סייעו לאנשים שנולדו עם מומים קוסמטיים מולדים. דוברו נשוי לאישיות הטלוויזיה הת'ר דוברו, המופיעה לצידו בחלק מתוכניותיו. אתר האינטרנט הרשמי של טרי דוברו טרי דוברו, ברשת החברתית פייסבוק טרי דוברו, ברשת החברתית אקס (טוויטר) טרי דוברו, ברשת החברתית אינסטגרם טרי דוברו, במסד הנתונים הקולנועיים IMDb (באנגלית)
משה מידנר

רבי משה מידנר-מישקין (תר"כ, 1860 – כ"ג בחשוון תר"צ, 1929) היה מנהל רוחני של ישיבת סלונים בדור השלישי של החסידות. נולד בסלונים לרבי יעקב לייב מישקין חתנו של רבי אברהם וינברג הראשון. לאחר נישואיו התגורר בעיירה מידנא לצד חותנו, ועל שם העיירה דבק בו הכינוי "מידנר". לאחר פטירת סבו האדמו"ר ביטל עצמו לבן דודו רבי שמואל וינברג מסלונים. הקים יחד עם האדמו"ר רבי אברהם וינברג השני את ישיבת תורת חסד בברנוביץ' וכיהן שם כמנהל רוחני. נפטר בברנוביץ'. חיבר ספרים רבים בנגלה ובנסתר שאבדו בשואה, בתוכם היה חיבור על מסכת יבמות. דברי תורתו כונסו בספר "כתבי קודש" בדפוס סטנסיל ובספר "תורת אבות". ארגון יוצאי ברנוביץ' בישראל, ברנוביץ' - ספר זיכרון, תל אביב 1953, עמ' 261–264 ספר "כתבי קודש" מרבי משה מידנר, באתר HebrewBooks נגה בר-אור, "חנוך לנער על פי דרכו" עיון בהגותו של האדמו"ר מסלונים מכונים "כתבי הרמ"מ" (ראשי התיבות של רבי משה מידנר). בשנת 2018 הדפיס ישראל זאב סלאנים את ספרו במהדורה מוערת תחת השם "כתבי רבי משה מידנר השלם" על ידי תלמידו רבי שלום נח ברזובסקי, בתחילת הספר שירטט בארוכה קווים לדמותו
גרסיה השני, מלך גליסיה

גרסיה השני, מלך גליסיה (1042 - 22 במרץ 1090) היה מלך גליסיה בין השנים 1065–1071. גרסיה השני נולד בשנת 1042 לפרננדו הראשון, מלך לאון וסאנצ'ה מלאון, בתם של אלפונסו החמישי, מלך לאון ואלווירה מננדס. ב-24 בדצמבר 1065 מת פרננדו הראשון, ולאחר מותו פוצלה הממלכה בין בניו: סנצ'ו השני, מלך קסטיליה ירש את ממלכת קסטיליה, אלפונסו השישי, מלך לאון ירש את ממלכת לאון, גרסיה ירש את ממלכת גליסיה, אוראקה ירשה את העיר סמורה ואלווירה ירשה את טורו (Toro). גרסיה הוסיף לתאריו את התואר "מלך פורטוגל", והיה הראשון שנשא בתואר הזה. בשנת 1069 כרת סנצ'ו השני ברית עם אלפונסו השישי, מלך לאון, ובשנת 1071 כבשו השניים את ממלכת גליסיה. סנצ'ו, אשר לא היה מרוצה מכך שבבעלותו נמצאות ממלכת קסטיליה וחצי מממלכת גליסיה, תקף בשנת 1072 את אלפונסו השישי ופלש לממלכת לאון בעזרתו של אל סיד. לאחר תבוסתו בגולפחרה שעל גדות נהר קריון, אילץ סנצ'ו את אלפונסו להימלט לעיר הווסאלים המורית טולדו, שם שלט מאמוּן. טורו, עירה של אחותו אלווירה, נפלה במהרה, ונדמה היה כי דבר לא יעצור את סנצ'ו. אחותו אוּרַאקַה נתנה לחלק הארי של הצבא הלאונזי למצוא מחסה בעיר שלה, סמורה. סנצ'ו הטיל מצור על העיר, אך ב-6 באוקטובר 1072 נרצח על ידי בלידו דולפוס, אציל גליסיאני, דבר שהוביל לנסיגת הכוחות הקסטיליאנים מן העיר. לאחר הירצחו של סנצ'ו השני ניסה גרסיה לחזור ולשלוט על ממלכת גליסיה, אולם אחיו אלפונסו השישי, מלך לאון כלא אותו במנזר בלוס באריוס דה לונה, עד למותו ב-22 במרץ 1090. מדיה וקבצים בנושא גרסיה השני, מלך גליסיה בוויקישיתוף גרסיה השני, מלך גליסיה, באתר אנציקלופדיה בריטניקה (באנגלית)
משה אלמושנינו

רבי משה אלמושנינו (סביב ה'רע"ו, 1516– ה'ש"ם, 1580) היה רב, פרשן, פילוסוף והוגה דעות שחי בסלוניקי שביוון. נולד בסלוניקי למשפחה של אנוסים שמוצאה מאראגון. למד תורה בישיבת רבי יוסף טאיטאצאק, וכן למד מדע, פילוסופיה ורפואה. שלט במספר שפות, בספרות ההלכתית, הפרשנית והדרשנית אך גם בספרות הספרדית, במדעי הטבע ואסטרונומיה. הוא היה רב של שתי קהילות בסלוניקי. ניסה לאחד בין קהילות בסלוניקי שהפירוד היה רב בהן. בשנת שכ"ו (1566) נסע לקושטא להשתדל אצל הסולטן הטורקי בעד יהודי סלוניקי. רוב ספריו עוסקים בפרשנות ספרי התנ"ך. כתב גם ספרים בפילוסופיה, על תורת אריסטו ואחרים; ספרים אלו נותרו בכתב יד. בשנת שכ"ט, הוא מעיד שלקה בשבץ מוחי, וככל הנראה סבל משיתוק חלקי. נפטר בסביבות שנת ה'שמ"ב. בנו היה רבי שמעון. הרב אלמושנינו חיבר כ-28 ספרים בעברית ובספרדית. חלקם הגדול נותר בכתבי יד בספריות שונות בעולם וחלקם אבד. המהדורות הראשונות של ספריו שיצאו לאור בדפוס: תורת משה, ירושלים, תשפ"א, על פי כ"י ספריית עץ חיים באמשטרדם ומקבילתם בכ"י ספריית המדינה במוסקבה מס' 1053 (דרשות וביאור פסוקים ומאמרי רז"ל). פרקי משה, סלוניקי, שכ"ג (על פרקי אבות) תפילה למשה, סלוניקי, שכ"ג (על קריאת שמע על המיטה ומעלת לימוד התורה) ידי משה, סלוניקי, של"ב (על חמש מגילות) מאמץ כח, קושטא, שמ"ב (דרשות) הנהגת החיים - ליברו אינטיטולאדו ריגימיינטו די לה וידה סלוניקי, שכ"ד (בלאדינו ועברית). ספר מוסר ועקרונות לבריאות. הספר המקורי הראשון שנכתב במאה ה-16 בלאדינו. תיקון סופרים, ליוורנו, תקמ"ט (נוסח שטרות, נדפס ללא שם המחבר) תולדות קונסטנטינופול, נכתב בספרדית ונדפס במדריד, 1638 תשובות הלכתיות רבות של אלמושנינו נמצאות בספרים של חכמי דורו. חלק מספריו נדפסו במהדורות ערוכות מחדש במאה ה-20 על ידי המכון לחקר יהדות שאלוניקי, ועל ידי מכון באר התורה בלייקווד (ניו ג'רזי). מאמץ כח, הוצאת אהבת שלום (ירושלים תשע"ה), מבוא "משה אלמושנינו", במהדורת 1901–1906 של האנציקלופדיה היהודית (באנגלית) נח עמינח ויוסף ניצן, ‏אלמושנינו משה, באתר "דעת" ספריו בהיברובוקס: ר' משה אלמושנינו, ידי משה, מהדורת סלוניקי, של"ב, באתר היברובוקס ר' משה אלמושנינו, מאמץ כח, מהדורת ונציה, שמ"ח, באתר היברובוקס ר' משה אלמושנינו, הנהגת החיים, מהדורת סלוניקי, שכ"ד, באתר היברובוקס ר' משה אלמושנינו, פרקי משה, מהדורת סלוניקי, שכ"ג, באתר היברובוקס ר' משה אלמושנינו, פרקי משה - מהדורת הרב עזרא בצרי, מהדורת ירושלים, תשנ"ה, באתר היברובוקס ר' משה אלמושנינו, תפלה למשה, מהדורת סלוניקי, שכ"ג, באתר היברובוקס ר' משה אלמושנינו, תפלה למשה, מהדורת טארנוב, תרס"ג, באתר היברובוקס ר' משה אלמושנינו, תפלה למשה, מהדורת קראקא, תק"פ, באתר היברובוקס ר' משה אלמושנינו, תפלה למשה, מהדורת קראקא, ש"נ, באתר היברובוקס Extremos y grandezas de Constantinopla ספרו על תולדות קונסטנטינופול משה בן ברוך אלמושנינו (1518-1579), דף שער בספרייה הלאומית ישנם הסוברים שנפטר כמה שנים מאוחר יותר מבוסס על פי רשימתו של נפתלי בן מנחם, כתבי רבי משה אלמושנינו, סיני, כרך י"ט (תש"ו), עמ' רסח-רפה מירה כהן שטרקמן, רפואה ורופאים בספרות לאדינו, רסלינג, 2024, עמ' 180־186 דב הכהן, ארון הספרים בלאדינו: מחקר ומיפוי, רמת גן, 2011, עמ' 145
מרצדס-בנץ ארנה

האם התכוונתם ל... מרצדס-בנץ ארנה – היכל רב-תכליתי בברלין מרצדס-בנץ ארנה – אצטדיונה הביתי של קבוצת הכדורגל שטוטגרט מרצדס-בנץ ארנה – היכל רב-תכליתי בשאנגחאי אצטדיון מרצדס-בנץ – אצטדיון רב-תכליתי באטלנטה
חכאי תהומות

חכאי תהומות (שם מדעי: Saccopharyngiformes) היא סדרת דגים מקריני סנפיר הקרובים לצלופחים וחיים רק במעמקי הים והאוקיינוס. לא כל החוקרים מסכימים על קיום הסדרה. אחרים משייכים משפחות אלה לסדרת הצלופחאים. מיני סדרה זו חיים רק באוקיינוסים העמוקים ויכולים לצלול לעומק של יותר מ-3,000 מטר ועולים למעלה לעיתים נדירות. המינים מוכרים למדע רק מ"דגימות" שונות שנאספו על ידי דייגים או כשגופותיהם נפלטו לחוף. עדיין חסר מידע על רוב המינים. מינים אלו חסרים עצמות הקיימות לדגים אחרים, כגון הצלעות, וחסרים להם גם סנפירים מותאמים ושלפוחיות אוויר. הם אורבים בעומק לטרף ואז פוערים את לועותיהם ובולעים אותו, כמעט ללא קשר לגודלו כשביכולתם לבלוע טרף שגדול ממשקלם. כמו החכאים שעל שמם הם קרויים הם בעלי פיתיון המושך טרף לעבר פיהם הרחב. סדרה חכאי תהומות (Saccopharyngiformes) תת-סדרה Cyematoidei משפחה צלופחי זנב-מחבט (Cyematidae) סוג ומין יחיד Cyema atrum סוג ומין יחיד Neocyema erythrosoma תת-סדרה Saccopharyngoidei משפחה צלופחי שקנאי (Eurypharyngidae) סוג ומין יחיד צלופח שקנאי (Eurypharynx pelecanoides) משפחה Monognathidae סוג Monognathus משפחה Saccopharyngidae סוג Saccopharynx מדיה וקבצים בנושא חכאי תהומות בוויקישיתוף חכאי תהומות, באתר ITIS (באנגלית) חכאי תהומות, באתר Animal Diversity Web (באנגלית) חכאי תהומות, באתר GBIF (באנגלית) חכאי תהומות, באתר אנציקלופדיה בריטניקה (באנגלית)
2038

שנת 2038 היא השנה ה-38 במאה ה-21. זוהי שנה רגילה, שאורכה 365 ימים. 1 בינואר 2038 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. הגשושית ניו הורייזונס צפויה לעזוב את מערכת השמש. 5 בינואר - ליקוי חמה שיראה מהאיים הקריביים, האוקיינוס האטלנטי ומערב אפריקה. 19 בינואר - לפי תרחיש באג 2038, עלולות להתרחש תקלות בתוכנות המשתמשות בזמן יוניקס לחישוב הזמן. 25 באפריל - חג הפסחא מתרחש בתאריך המאוחר ביותר שלו, הפעם האחרונה שזה קרה הייתה בשנת 1943. 2 ביולי - ליקוי חמה שיראה מאמריקה, אפריקה ומהאוקיינוס האטלנטי. 26 בדצמבר - ליקוי חמה מלא שיראה מאוסטרליה, ניו זילנד ואזור האוקיינוס השקט הדרומי. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2038 בוויקישיתוף
כנסיית העץ בשורדשט

כנסיית העץ בשורדשט (ברומנית: Biserica de lemn din Șurdești) היא אחת מכמאה כנסיות עץ שנבנו באזור מרמורש שבצפון רומניה בין המאה ה-17 לבין המאה ה-19, ואחת מבין שמונה כנסיות מתוכן שהוכרזו כאתר המורשת העולמית כנסיות העץ במרמורש. הכנסייה שוכנת בכפר שורדשט (Șurdești), שהוא חלק מהקומונה (מעין מועצה אזורית) שיששט (Șișești). הכנסייה היא יוונית-קתולית ומוקדשת למלאכים מיכאל וגבריאל. הכנסייה נבנתה בין 1721 ל-1767 בתכנונו של יון מקריה. בדומה ליתר הכנסיות באזור מאותה התקופה, הבחירה בעץ כחומר הגלם (אלון במקרה זה) נבעה מהאיסור שהטילו השלטונות האוסטרו-הונגרים על בניית כנסיות אורתודוקסיות מאבן. הכנסייה היא אחת הגבוהות מסוגה: גובה הצריח שלה 54 מטרים, וגובהה הכולל 72 מטרים. קירותיה הפנימיים של הכנסייה מעוטרים בציורי קיר מ-1783. בתקופת השלטון הקומוניסטי ברומניה, בין 1948 ל-1990, לא הותרה פעילות בכנסייה, והיא חידשה את פעילותה לאחר נפילת המשטר. ב-1999 הכריז אונסק"ו על הכנסייה, יחד עם שבע כנסיות עץ נוספות במרמורש, כאתר מורשת עולמית. מדיה וקבצים בנושא כנסיית העץ בשורדשט בוויקישיתוף כנסיית העץ בשורדשט באתר Cultural Romtour.
גונורינצ'יים

גונורינצ'יים (שם מדעי: Gonorynchiformes) היא סדרת דגי גרם ממחלקת מקריני סנפיר שחלקם חיים במים מתוקים ואחרים בים. רבים מהם הם דגי מאכל נפוצים. דגים אלה בעלי חוליות לצד הראשים, מה שכנראה עוזר להם לשמוע. הם בעלי פיות קטנים וחסרי שיניים והם קרוביהם של הקרפיונים. הסדרה מכילה ארבע משפחות ושבעה סוגים. סדרה גונורינצ'יים (Gonorynchiformes) משפחה אַכְנָסִיִּים (Chanidae) סוג ומין יחיד אכנס כסוף (Chanos chanos) משפחה Gonorynchidae סוג Gonorynchus משפחה קנרידיים (Kneriidae) סוג Cromeria סוג ומין יחיד Grasseichthys gabonensis סוג Kneria סוג Parakneria משפחה Phractolaemidae סוג ומין יחיד Phractolaemus ansorgii מדיה וקבצים בנושא גונורינצ'יים בוויקישיתוף גונורינצ'יים, באתר ITIS (באנגלית) גונורינצ'יים, באתר NCBI (באנגלית) גונורינצ'יים, באתר Animal Diversity Web (באנגלית) גונורינצ'יים, באתר האנציקלופדיה של החיים (באנגלית) גונורינצ'יים, באתר GBIF (באנגלית)
2033

שנת 2033 היא השנה ה-33 במאה ה-21. זוהי שנה רגילה, שאורכה 365 ימים. 1 בינואר 2033 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. סיום הקמת המסילה המהירה של קליפורניה, הקו המהיר יחבר את לוס אנג'לס וסן פרנסיסקו ויאפשר הרחבה עתידית לסן דייגו וסקרמנטו. לפי הסדרה "מאדים" בשנה זו מגיעה משימה מאוישת להתיישבות במאדים. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2033 בוויקישיתוף אסף זגריזק, ‏כך תיראה רשת הכבישים של ישראל בעוד 10 שנים, באתר גלובס, 19 במאי 2023
ארגנטיניים

ארגנטיניים (שם מדעי: Argentiniformes) היא סדרת של דגי גרם ממחלקת מקריני סנפיר ימיים. זוהי סדרה חדשה שבעבר הייתה שייכת לסדרת הסמלטאים (Osmeriformes) והיום נחשבים לסדרה עצמאית אך קרובה אליהם. רובם הגדול חי בים וחלקם גם בעומקו. הם מותאמים לחיים במעמקים ובעלי גוף שטוח, סנפירים קטנים, שלפוחיות ציפה קטנות, שיניים זעירות ולסתות גדולות. רובם קטנים יחסית וניזונים מטרף ימי שהם מוצאים, מפלנקטון או משאריות מזון. חלק מדגים אלה הם יצורים מוזרים ביותר ועיניהם אינם נראות כמו עיניים, כמו אצל המין דג עין-חבית (Opisthoproctus soleatus). Alepocephalidae - לעיתים משויכת לסדרה עצמאית Leptochilichthyidae Platytroctidae כַּסְפַּסִּיִּים (Argentinidae) Bathylagidae Microstomatidae אופיסטופרוקטיים (Opisthoproctidae) מדיה וקבצים בנושא ארגנטיניים בוויקישיתוף ארגנטיניים, באתר NCBI (באנגלית) ארגנטיניים, באתר האנציקלופדיה של החיים (באנגלית)
פריזית

פריזית (Frisian או Frysk) היא שפה גרמאנית המדוברת על ידי חצי מיליון מחברי קבוצה אתנית גרמאנית קטנה המכונים פריזים, וחיים בחופיהן הצפוניים של הולנד וגרמניה. הפריזים העתיקים הופיעו פעמים רבות בהיסטוריה של צפון אירופה, הם היו ידועים כסוחרים בתקופה הוויקינגית. פריזית היא השפה החיה הקרובה ביותר לאנגלית מלבד סקוטית. רוב דוברי הפריזית חיים בהולנד, בעיקר במחוז פריזיה שבצפון, שם ישנם כ-350,000 דוברי שפה זו. בגרמניה חיים 12,000 דוברים, מתוכם 75% חיים במדינת שלזוויג-הולשטיין. מתוך אלו שחיים בשלזוויג והולשטיין, 70% חיים באיים הפריזים. בתחילת ימי הביניים הפריזים שלטו באזור בלגיה עד לדרום דנמרק. באותה העת, השפה הפריזית דוברה לכל אורך חופי הים הצפוני. היום אזור זה לפעמים קרוי "פריזיה הגדולה" או "פריזיה מגנה", וברוב האזורים הללו ישנה עדיין מורשת פריזית, אף-על-פי שהשפה במקומות אלו אבדה לפני שנים רבות. במקור, פריזית הייתה השפה הקרובה ביותר לאנגלית, אך חצי מילניום של השפעה הולנדית הביאו לשינוי. לפריזית עתיקה, למרות זאת, היה דמיון רב מאוד לאנגלית עתיקה. דמיון זה התגבר בימי הביניים, כשהתחוללה מהפכה בשפות הגרמאניות ובמספר מילים האות k הפכה ל-ch, ואנגלית ופריזית הפכו לדומות זו לזו: עברית: גבינה אנגלית: Cheese פריזית: Tsiis הולנדית: Kaas עברית: כנסייה אנגלית: Church פריזית: Tsjerke הולנדית: Kerk חרוז אחד מראה את הדמיון בין אנגלית לפריזית: אנגלית: Bread, butter, and green cheese is good English and good Friese פריזית: Brea, bûter, en griene tsiis is goed Ingelsk en goed Frysk במשך ימי הביניים הייתה פריזית שפה המדוברת ונכתבת במקומות רחבים, אך החל מהמאה ה-16 הפכה פריזית לשפה המדוברת באופן חלקי במקומות כפריים ומבודדים. זה נגרם בגלל כיבוש פריזלנד בשנת 1498 בידי הדוכס אלברט מסכסוניה, שהחליף את השפה הרשמית להולנדית. מצב זה המשיך כשעברה הולנד לידי בית הבסבורג (הקיסר הגרמני קרל החמישי ובנו, המלך הספרדי פליפה השני), ואפילו כשהולנד קיבלה עצמאות בשנת 1858, פריזית לא הצליחה להשיג חזרה את מצבה הקודם. החל מהמאה ה-19, הופיעו דורות של משוררים וסופרים פריזים שהחלו לכתוב בפריזית. אך השפה הפריזית לא שרדה בשלמותה; 500 שנה של השפעה הולנדית, נהייתה פריזית הרבה יותר דומה להולנדית. גם השפה האנגלית ספגה השפעה עצומה מהשפה הצרפתית, דבר שהרחיק גם אותה מהפריזית. כיום, פריזית אינה דומה לאנגלית כפי שהייתה בעבר. סאטרלנד ופריזית צפונית זכו להכרה רשמית והגנה כשפות מיעוט בגרמניה כיוון שמספר דובריהן מועט והן בסכנת הכחדה. פריזית מערבית היא אחת השפות הרשמיות של הולנד, והיא מובנת במידת מה על ידי 97% מתושבי מחוז פריזלנד. מספר הדוברים בפועל נמוך יותר, בשל הסטטוס החברתי הנמוך של השפה, וכן בשל תנאי ההגירה הפנימיים, בהם דוברי הולנדית שעברו לאזורים בהם הפריזית הייתה דומיננטית וכן מעבר של דוברי פריזית למחוזות יותר מצליחים כלכלית מפריזלנד, בהם הולנדית היא השפה השלטת. פריזיה פריזיאים האיים הפריזים מילון פריזי-אנגלי topic/City-Frisian פריזית, באתר אנציקלופדיה בריטניקה (באנגלית)
פונץ' (אלבום)

פונץ' הוא אלבום הבכורה של להקת פונץ' שיצא לאור ב-1991. השיר "אני מאוהב בבחורה מבת ים" צעד במקום ה־31 במצעד השנתי של רשת ג וזכה להשמעות רבות בתחנות הרדיו. כל השירים נכתבו והולחנו על ידי פונץ'.  יוסי בבליקי: שירה, עיבודים שלום גד: בס, שירה, עיבודים אלי שאולי: גיטרות, עיבודים שלומי רוזנבלום: תופים, עיבודים רונן בן־טל: עיבודים, הפקה מוזיקלית איתמר גפני, גיל תורן, מירון יניב, ערן שפר: טכנאי הקלטות איתמר גפני: מיקסים האלבום פונץ' באתר Discogs "'מקום בצמרת' – המצעד השנתי של רשת ג, תשנ"א–1991", 14 בספטמבר 2008 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סמלטאים

סמלטאים (שם מדעי: Osmeriformes) היא סדרת של דגים ממחלקת מקריני סנפיר. דגי הסמלט, הם דגי מאכל חשובים במספר ארצות והם קרוביהם הרחוקים של דגי הסלמון. לדגים אלה ריח חזק אופייני. רוב הדגים מהסדרה חיים בימים אך חלקם חיים גם בנהרות ואגמים ועדיין מסוגלים לסבול מליחות מסוימת במים. הם קרובים לסדרת הארגנטיניים שחלק ממיניה מכונים סלמטים. אלה דגים קטנים עד בינוניים באורך 5-40 ס"מ, בעלי קשקשים כסופים, פה קצר, סנפירים קצרים ומחודדים וזנבות המחולים ל-2 אונות. מינים רבים נודדים להטיל ביצים במים מתוקים בנהרות. סדרה סמלטאים (Osmeriformes) תת-סדרה Galaxoidei משפחה Galaxiidae - לעיתים משויכים לסדרה עצמאית משפחה דגי סלמנדרה (Lepidogalaxiidae) - בה סוג ומין יחיד דג סלמנדרה (Lepidogalaxias salamandroides) משפחה Retropinnidae תת-סדרה Osmeroidei משפחה סמלטים (Osmeridae) משפחה Plecoglossidae - בה סוג ומין יחיד Plecoglossus altivelis משפחה Salangidae מדיה וקבצים בנושא סמלטאים בוויקישיתוף סמלטאים, באתר ITIS (באנגלית) סמלטאים, באתר NCBI (באנגלית) סמלטאים, באתר Animal Diversity Web (באנגלית) סמלטאים, באתר האנציקלופדיה של החיים (באנגלית) סמלטאים, באתר GBIF (באנגלית)
ראשניתיאים

רֹאשָׁנִיתִיִּאים (שם מדעי: Ateleopodiformes) היא סדרת של דגים ממחלקת מקריני סנפיר, בתוכה משפחה אחת רֹאשָׁנִיתִיִּים (Ateleopodidae), בתוכה 12 מינים ב-4 סוגים. דגי אלה נפוצים בעיקר באוקיינוס האטלנטי ובים הקריבי וכן בחופי האוקיינוס השקט המערבי. הם חיים במצולות הים ונצפים לעיתים נדירות. חוטמני הג'לי יכולים להגיע לאורך של 2 מטר והם בעלי חוטם עשוי סחוס, מה שנתן להם את השם ג'לי. הזנב שלהם קטן מאוד ועשוי מסנפירים קשים של סנפיר השת התחתון שלהם, אך יש להם סנפיר גב עבה הנוטה למעלה מאחורי הגולגולת. העיניים שלהם גדולות וקולטות כל אור שחודר למעמקים. סדרה רֹאשָׁנִיתִיִּאים (Ateleopodiformes) משפחה רֹאשָׁנִיתִיִּים (Ateleopodidae) סוג רֹאשָׁנִית (Ateleopus) - בו 4 מינים סוג Guentherus - בו 2 מינים סוג Ijimaia - בו 5 מינים סוג ומין יחיד Parateleopus microstomus מדיה וקבצים בנושא ראשניתיאים בוויקישיתוף ראשניתיאים, באתר ITIS (באנגלית) ראשניתיאים, באתר NCBI (באנגלית) ראשניתיאים, באתר Animal Diversity Web (באנגלית) ראשניתיאים, באתר האנציקלופדיה של החיים (באנגלית) ראשניתיאים, באתר GBIF (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
אלפונסו החמישי, מלך לאון

אלפונסו החמישי, מלך לאון (994 - 7 באוגוסט 1028) היה מלך לאון בין השנים 999–1028. אלפונסו החמישי נולד בשנת 994 להוריו ברמודו השני, מלך לאון ואלווירה מקסטיליה, מלכת לאון. ב-999 מת אביו ברמודו השני, מלך לאון, ואלפונסו עלה לשלטון במקומו. בתחילה שלטו בשמו כעוצרים אמו ומננדו גונזאלס, אולם לאחר מותו של גונזאלס בשנת 1008 תפס אלפונסו את השלטון. אלפונסו ארגן מחדש את הממלכה, לאחר תקופה של מלחמת אזרחים וכיבושים מוסלמיים. ב-7 באוגוסט 1028 נהרג אלפונסו מפגיעת חץ במהלך המצור על העיר המוסלמית ויזאו, ובנו ברמודו השלישי, מלך לאון עלה לשלטון במקומו. בשנת 1013 התחתן אלפונסו עם אלווירה מננדס, בתו של מננדו גונזאלס, ממנה נולדו לו שני ילדים: סאנצ'ה מלאון (1014–1067), התחתנה עם פרננדו הראשון, מלך לאון ברמודו השלישי, מלך לאון (1015–1037) בשנת 1023 התחתן אלפונסו עם אורקה מפמפלונה, אחותו של סנצ'ו השלישי, מלך נווארה, ממנה נולדה לו בת אחת: חימנה אלפונסו (1023–1037) מדיה וקבצים בנושא אלפונסו החמישי, מלך לאון בוויקישיתוף אלפונסו החמישי, מלך לאון באתר אנציקלופדיה בריטניקה אלפונסו החמישי, מלך לאון, באתר אנציקלופדיה בריטניקה (באנגלית)
דייוויד אורטיז

דייוויד אורטיז (בספרדית: David Ortiz, ידוע בכינויו Big Papi; נולד ב-18 בנובמבר 1975) הוא שחקן בייסבול לשעבר אמריקאי-דומיניקני ששיחק בקבוצות מינסוטה טווינס ובוסטון רד סוקס מליגת ה-MLB. אורטיז נבחר 10 פעמים למשחק האולסטאר של ה-MLB, זכה עם בוסטון רד סוקס שלוש פעמים בוורלד סיריס, נבחר ל-MVP של הוורלד סיריס ב-2013, והוא חבר במועדון חובטי 500 הום ראנס. ב-2022 נבחר להיכל התהילה של הבייסבול. אורטיז נולד בסנטו דומינגו שברפובליקה הדומיניקנית. ב-1992 חתם על חוזה בקבוצת הבייסבול האמריקאית סיאטל מארינרס ושיחק בקבוצת המשנה שלה. ב-1996 עבר למינסוטה טווינס ורשם את הופעת הבכורה שלו בליגת הבייסבול הבכירה בספטמבר 1997. הוא שוחרר ממינסוטה לאחר שש עונות בהן השיג במצטבר 58 הום ראנס, 238 RBIs (נקודות שהושגו מחבטות) ב-455 משחקים. בתחילת 2003 הצטרף לקבוצת בוסטון רד סוקס ושיחק בעמדת החובט הייעודי (Designated hitter) ובעמדת הבסיס הראשון, בבוסטון זכה לכינוי "ביג פאפי". הוא סיים את העונה עם 31 הום ראנס ו-101 RBIs, בוסטון הודחה בגמר האמריקן ליג על ידי ניו יורק יאנקיז. ב-2004 היה שחקן מפתח ברד סוקס שזכתה בוורלד סיריס לראשונה לאחר 86 שנים. אורטיז השיג בעונה זו 41 הום ראנס, 139 RBIs וממוצע חבטות של 0.301. הוא נבחר במהלך העונה לראשונה למשחק האולסטאר של הליגה. בעונת 2005 סיים שני בבחירה ל-MVP של האמריקן ליג וב-2006 סיים שלישי. בעונת 2007 זכה עם הרד סוקס באליפות נוספת לאחר ניצחון בוורלד סיריס על קולורדו רוקיס. בעונת 2013 הוביל את הרד סוקס לזכייה שלישית ב-10 שנים בוורלד סיריס וזכה בתואר MVP של הסדרה. לפני עונת 2016 הודיע כי תהיה זו עונתו האחרונה בליגה. את העונה סיים עם 38 הום ראנס ו-127 RBIs (מקום ראשון בליגה). אורטיז נשוי ואב לשלושה. ביוני 2019 נפצע באורח קשה מירי בגבו בידי מתנקש, אך החלים. מדיה וקבצים בנושא דייוויד אורטיז בוויקישיתוף דייוויד אורטיז, ברשת החברתית פייסבוק דייוויד אורטיז, ברשת החברתית אקס (טוויטר) דייוויד אורטיז, ברשת החברתית אינסטגרם דייוויד אורטיז, באתר Baseball-Reference.com MLB דייוויד אורטיז, באתר Baseball-Reference.com ליגות אחרות דייוויד אורטיז, באתר ESPN.com MLB דייוויד אורטיז, באתר MLB.com דייוויד אורטיז, באתר The Baseball Cube How exactly did ‘David’ become ‘Big Papi’?, הבוסטון גלוב, 4 באפריל 2015
סטומיי תהומות

סטומיי תהומות המכונים גם דגי דרקון (שם מדעי: Stomiiformes) היא סדרת של מקריני סנפיר החיים בעומקים באוקיינוסים השונים, בעיקר באזורים חמימים. הגדול שבבני הסדרה יכול להגיע לאורך 50 ס"מ. יצורים אלה קטנים, רזים ובעלי מראה מפלצתי מאוד. לרובם שיניים חדות שיוצאות החוצה מהלסתות, שאינן נסגרות, גופם ארוך ומתפתל כמו נחש והסנפירים קצרים. לרבים מהם אורות על פני גופם ולחלקם חוטים זוהרים המושכים מזון לעבר פיהם. הם יכולים לקטול כל יצור קטן שעובר שם ולטרוף דג ששוקל יותר מהם. הגדול שבבני הסדרה יכול להגיע לאורך 50 ס"מ. דגים מסוימים חיים בלהקות העולות כל לילה אל פני המים כדי לחפש מזון, חלקם של יצורי תהומות קטנים יותר וגם הם עולים בלילה. הם בתורם מושכים טורפים כמו דגים גדולים יותר, לווייתנים ועופות ים. הלהקות חוזרות למעמקים בבקרים. סדרה סטומיי תהומות (Stomiiformes) תת-סדרה Gonostomatoidei משפחה גונוסטומטיים (Gonostomatidae) משפחה קוֹפִיצָנִיִּים (Sternoptychidae) תת-סדרה Phosichthyoidei משפחה זְהַרְנוּנִיִּים (Phosichthyidae) משפחה לֹעִיתִיִּים (Stomiidae) ראש של צפע ימי מדיה וקבצים בנושא סטומיי תהומות בוויקישיתוף סטומיי תהומות, באתר ITIS (באנגלית) סטומיי תהומות, באתר NCBI (באנגלית) סטומיי תהומות, באתר Animal Diversity Web (באנגלית) סטומיי תהומות, באתר GBIF (באנגלית)